Badischer Landtag (1947–1952)

Dr **Badisch Landdag** isch s erscht frei gwehlt Barlemänt vum Bundesland Bade gsii, wu noch em Zweete Wältchrieg in dr franzesische Bsatzigszone entstande isch. Dr Landdag isch dr Noofolger vu dr dur kommunali Delegierti gwehlte Berotende Landesversammlig gsii. D Landdagswahl het am 18. Mai 1947 zytglych mit dr Abstimmig iber d Verfassig vum Land Bade gsii, wu di Berotend Landesversammlig uugschafft ghaa het.
Di konschtituierend Sitzig vum Landdag isch am 29. Mai 1947 gsii. S Barlemänt het s Historisch Chaufhuus z Fryburg fir syni Dagige brucht.

## Wahlperiod
Dr Landdag isch fir vier Johr gwehlt wore un d Wahlperiod isch am 29. Mai 1951 abglofe; d Neiwahl hätt also im Friejohr 1951 mieße stattfinde. Wäg em blante Zämeschluss vu Bade mit Wirttebärg-Hauezolltre un Wirttebärg-Bade isch d Wahlperiod bis zur Verainigung vu dr drei Länder verlengeret wore, doderfir het mer dr Artikel 126a in d Verfassig ufgnuu. D Verfassigsänderig, wu s doderfir brucht het, isch vum Volk in ere Volksabstimmig am 18. Novämber 1951 billigt wore. Si isch notwändig wore, wu s Bundesverfassigsgricht s Erscht Neigliderigsgsetz vum Bund, wu ne Verlengerig vu dr Wahlperiod bis zum 31. Merz 1952 vorgsää het, fir uugiltig erklert ghaa het.

## Wahlergebnis

Us dr Landdagswahl vum 18. Mai 1947 isch d CDU mit eme Stimmenaadail vu 55,9 Brozänt as klare Siger firigange, d SPD het 22,4 Brozänt kriegt, d FDP 14,3 un d KPD 7,4 Brozänt. Dodrus het si die Mandatsverdailig gee:

Quälle: *Wahlen–in–Deutschland.de*

* Di Badische Christlich-Soziale Volkspartei isch im Lauf vum Johr 1947 in CDU Südbaden umgnännt wore.** Di Demokratische Partei isch im April 1948 in FDP Südbaden umgnännt wore.

Zum Verglych wäre d Sitz zaigt, wu bi dr indiräkte Wahl zur Berotende Landesversammlig vum Land Bade vum 17. Novämber 1946 gwunne wore sin. D Spalte *Stimme (%) 1946* zaigt d Stimmenaadaili bi dr Kraisdagswahl vum 13. Oktober 1946.

Drotz em absolute Meh vu dr BCSV isch am 26. Juni 1947 e Koalitionsregierig mit dr SPD bildet (Kabinett Wohleb&nbsp;I) wore, wel d Militerregierifg druf Wärt glait het, ass d Sozialdemokrate derby sin. E großi Koalition unter Yyschluss vu dr Demokratische Bartei isch nit zstand chuu wäg em Stryt um as Wirtschaftsminischterium.

## Bresidium
Uf dr konschtituierende Sitzig isch dr Karl Person (CDU) zum Bresidänt vum Landdag gwehlt wore. Stellverdrätter isch dr Franz Geiler (SPD) gsii, wu no sym Dod am 14. Augschte 1948 dur dr Philipp Martzloff ersetzt woren isch. Ab Oktober 1948 isch s Amt vun eme zweete Stellverdrätter yygrichtet wore, wu dr Otto Vielhauer (FDP) derzue gwehlt woren isch.

## Abgordneti

## Literatur
* Landtag von Baden-Württemberg (Hrsg.): *MdL, die Abgeordneten der Landtage in Baden-Württemberg 1946–1978*. Stuttgart 1978, ISBN 3-12-911930-2, S. 47–50
* ''Bekanntmachung über das Ergebnis der Wahlen zum Bad. Landtag am 18. Mai 1947''. In: *Regierungsblatt der Landesregierung Baden*, 1947, Nr. 21 vom 28. Mai 1947, S. 140–141
* Klaus-Jürgen Matz: *Das Land Baden 1945–1952.* In: Meinrad Schaab, Hansmartin Schwarzmaier (Hrsg.) u.&nbsp;a.: *Handbuch der baden-württembergischen Geschichte.* Band 4: *Die Länder seit 1918.* Hrsg. im Auftrag der Kommission für geschichtliche Landeskunde in Baden-Württemberg. Klett-Cotta, Stuttgart 2003, ISBN 3-608-91468-4, S. 477–517.
* *Verhandlungen des Badischen Landtags*. Waldkirch i. Br. 1947–1952 Digitalisat 

## Weblink
* Protokoll vum Badische Landdag bi dr Badische Landesbibliothek
* ''Landesgesetz über die Wahlen zum Landtag des Landes Baden (Landtagswahlgesetz) vom 9. Januar 1951''
* ''Gesetz über die vorläufige Ausübung der Staatsgewalt im südwestdeutschen Bundesland (Überleitungsgesetz) vom 15. Mai 1952''
* ''Landtagswahlen – Land Baden-Württemberg Vorläuferländer (Württemberg-Baden, Württemberg-Hohenzollern, Baden)'' uf wahlen-in-deutschland.de; abgruefen am 27. Novämber 2017

## Fueßnote